open-index/open-wikipedia-markdown huggingface dataset:
Κακίλη η παράλια

Η **Κακίλη η παράλια** (*Cakile maritima*) με κοινή ονομασία *Ρόκα της θάλασσας* ανήκει στην οικογένεια των Σταυροφόρων ή Σταυρανθών (Cruciferae) στην οποία ανήκουν επίσης πολλά γνωστά μας λαχανικά όπως το λάχανο, το κάρδαμο, το ρεπάνι, το σινάπι, η ρόκα κ. ά. 

## Γεωγραφική κατανομή
Η Κακίλη η παράλια κατανέμεται στις ακτές της Μεσογείου και του Ατλαντικού, ενώ στην Ελλάδα κατανέμεται σε όλες τις παράκτιες περιοχές της χώρας. 

## Οικολογία
Αποτελεί ένα αλονιτρόφιλο είδος, από τα χαρακτηριστικά είδη φυτών των αμμοθινών, της ζώνης της κυμαγωγής της ακτογραμμής. Τα είδη αυτά είναι πολύ καλά προσαρμοσμένα στις δύσκολες περιβαλλοντικές συνθήκες που επικρατούν στους αμμόλοφους. Συνήθως, είναι φυτά ανθεκτικά στις υψηλές μεταβολές αλατότητας, καθώς και στην έλλειψη υγρασίας, ειδικά κατά το θέρος και έχουν πολύ εκτεταμένες και βαθιές ρίζες ώστε να συγκρατούν το έδαφος και να φθάνουν στο επίπεδο του υδροφόρου ορίζοντα. Δυστυχώς όμως, τα σημεία που αναπτύσσονται, αποτελούν και τα σημεία που επισκέπτονται και δραστηριοποιούνται οι λουόμενοι το καλοκαίρι, με αποτέλεσμα να απειλούνται όλο και περισσότερο. 

## Περιγραφή φυτού
Τα άνθη είναι ανοικτοπόρφυρα ή ιόχροα. Ανθίζει από τα μέσα Φεβρουαρίου μέχρι τον Νοέμβριο. Ο καρπός είναι ιδιαίτερα χαρακτηριστικός, ξιφοειδούς σχήματος, εγκαρσίως αρθρωτός, με δύο αντίθετα κέρατα στη βάση.

## Πηγές
*Παπιομύτογλου Β. 2006, Αγριολούλουδα της Ελλάδας.

*Lafranchis T. & Sfikas G. 2001, Flowers of Greece (Vol. II).

*Strid, A.- Φυτά του Ολύμπου

*Strid A. & Tan K. 2002, Flora Hellenica (Vol. 2).

## Εξωτερικοί σύνδεσμοι
*https://portal.cybertaxonomy.org/flora-greece/cdm_dataportal/taxon/48f41c0c-7a20-41b0-9f29-34568ba43e51

*https://www.greekflora.gr/el/flowers/1775/Cakile-maritima

*http://euromed.luomus.fi/euromed_map.php?taxon=293840&size=medium
Διεθνές Αεροδρόμιο της Πουέμπλα

Το Διεθνές Αεροδρόμιο της Πουέμπλα (ισπανικά. Aeropuerto Internacional de Puebla) (IATA: PBC, ICAO: MMPB) είναι το αεροδρόμιο της Πουέμπλα των αγγέλων ή Ερόικα Πουέμπλα ντε Σαραγόσα, Μεξικό. Βρίσκεται 23 χλμ. βορειοδυτικά του ιστορικού κέντρου.

Το αεροδρόμιο εγκαινιάστηκε τη Δευτέρα 18 Νοεμβρίου 1985 με πτήση Boeing 727-200 της  "Compañía Mexicana de Aviación" (Μεξικανική Εταιρεία Αεροπορίας).

Το αεροδρόμιο Πουέμπλα σχεδιάστηκε για να αποσυμφορήσει τις λειτουργίες του διεθνούς αεροδρομίου της Πόλης του Μεξικού, ωστόσο η χωρητικότητά του εξακολουθεί να χρησιμοποιείται ελάχιστα, παρά το ότι έχει τη δυνατότητα να εξυπηρετήσει μια μητροπολιτική περιοχή με περισσότερα από τρία εκατομμύρια άτομα.

Το αεροδρόμιο διαθέτει ασφαλτοστρωμένο διάδρομο προσγειώσεων και απογειώσεων,  τον 17/35 με διαστάσεις 3.600 μέτρα μήκος και 45 μέτρα πλάτος.

Το αεροδρόμιο διαθέτει ασφαλτόδρομο προσγείωσης, 17/35 με διαστάσεις 3.600 μέτρα μήκος και 45 μέτρα πλάτος.

Είναι σε θέση να χειρίζονται αεροσκάφη ευρείας ατράκτου , όπως το Boeing 747

Το έτος 2019 αυτό το αεροδρόμιο διακίνησε όγκο 761.575 επιβατών.

Κατηγορία:Διεθνή αεροδρόμια
Αρχιεπίσκοπος Αχρίδος Στέφανος

Ο **Αρχιεπίσκοπος Αχρίδος Στέφανος** (κατά κόσμον *Στόγιαν Βελιανόφσκι*, , Ντομπρούσεβο, Σ.Δ. Μακεδονίας, Σ.Ο.Δ. Γιουγκοσλαβίας, 1 Μαΐου 1955) είναι Σλαβομακεδόνας Ορθόδοξος κληρικός και προκαθήμενος της Αρχιεπισκοπής Αχρίδος, της Ορθόδοξης Εκκλησίας στη Βόρεια Μακεδονία.

## Βιογραφία
Ο Αρχιεπίσκοπος Στέφανος γεννήθηκε την 1η Μαΐου 1955, στο χωριό Ντομπρούσεβο, του Δήμου Μόγκιλα στη Σοσιαλιστικής Δημοκρατίας της Μακεδονίας στην τότε Γιουγκοσλαβία, σήμερα Βόρεια Μακεδονία.

Το 1969 γράφτηκε στο Μακεδονικό Ορθόδοξο Θεολογικό Σεμινάριο του Αγίου Κλήμεντος της Οχρίδας, στο Ντράτσεβο, από όπου αποφοίτησε το 1974. Την ίδια χρονιά συνέχισε τις σπουδές του στη Θεολογική Σχολή του Πανεπιστημίου του Βελιγραδίου, αποφοιτώντας το 1979. Με την επιστροφή του, η Ιερά Σύνοδος της τότε σχισματικής «Μακεδονικής Ορθόδοξης Εκκλησίας» τον όρισε καθηγητή στη Θεολογική Σχολή των Σκοπίων. Το 1980 έφυγε για μεταπτυχιακές σπουδές στο Ινστιτούτο του Αγίου Νικολάου στο Μπάρι της Ιταλίας, που ειδικεύεται στις οικουμενικές-πατερικές και ελληνοβυζαντινές σπουδές. Το 1982 πήρε το μεταπτυχιακό του από αυτό το ινστιτούτο. Επιστρέφοντας, έγινε λέκτορας στη Θεολογική Σχολή του Αγίου Κλήμεντος της Οχρίδας των Σκοπίων.

Έλαβε τους μοναστικούς όρκους του στο Μοναστήρι του Οσίου Ναούμ στην Οχρίδα στις 2 Ιουλίου 1986, ενώ διάκονος χειροτονήθηκε στις την επόμενη ημέρα και πρεσβύτερος στις 6 Ιουλίου. Στις 12 Ιουλίου χειροτονήθηκε Μητροπολίτης Στηπίων, με τον τίτλο του να αλλάζει σε Βρεγαλνίτσης το 1989. Τα επόμενα χρόνια, ο Μητροπολίτης Στέφανος υπηρέτησε ως κοσμήτορας της Θεολογικής Σχολής των Σκοπίων, εκπρόσωπος της Ιεράς Συνόδου της «*Μακεδονικής Ορθόδοξης Εκκλησίας*», ως αρχισυντάκτης της επίσημης εφημερίδας της εκκλησίας «Εκκλησιαστική Ζωή» (*Црковен живот*) και ως γενικός γραμματέας της «*Αρχιεπισκοπής Αχρίδας και Μακεδονίας*».

Στην Οχρίδα, στις 9 και στις 10 Οκτωβρίου 1999, η Κληρικολαϊκή Συνέλευση τον εξέλεξε επικεφαλής της «*Ορθόδοξης Εκκλησίας της Μακεδονίας*». Αντιδρώντας στις ενστάσεις ότι ο επίσκοπος Στέφανος ήταν μόλις 44 ετών όταν εξελέγη, ο πρωτοδιάκονος Σλάβε Προϊκόφσκι είπε ότι η τοπική Ορθόδοξη Εκκλησία πίστευε στην πνευματική και ηθική ωριμότητα του Στέφανου. Ο Προϊκόφσκι πρόσθεσε, ωστόσο, ότι το μέλλον της Εκκλησίας δεν εξαρτάται μόνο από τον Αρχιεπίσκοπο Στέφανο, καθώς, ως επικεφαλής της «*Ορθόδοξης Εκκλησίας της Μακεδονίας*», ήταν απλώς πρώτος μεταξύ ίσων. Στις 12 Νοεμβρίου 2009, έλαβε και τον τίτλο του Αρχιεπισκόπου Πρώτης Ιουστιανιανής.

Στις 16 Μαΐου 2022, ο Αρχιεπίσκοπος Στέφανος έγινε ο πρώτος Αρχιεπίσκοπος Αχρίδος που αναγνωρίστηκε κανονικά μετά τον Δοσίθεο Β', λόγω της απόφασης της Ιεράς Συνόδου της Σερβικής Ορθόδοξης Εκκλησίας να αποδεχθεί το κανονικό καθεστώς της Ορθόδοξης Εκκλησίας της Μακεδονίας, Είχε προηγηθεί, μία εβδομάδα πριν, η απόφαση του Οικουμενικού Πατριαρχείου Κωνσταντινουπόλεως να δεχτεί «*σε ευχαριστιακή κοινωνία την Ιεραρχία, τον κλήρο και τον λαό της*», με το όνομα *Αρχιεπισκοπή Αχρίδος*, «*αποκλείουσα τον όρον "Μακεδονική" και οιοδήτι άλλο παράγωγο της λέξεως "Μακεδονία"*».

## Παραπομπές


Στεφανος
Μονή Αμάρας

Η **Μονή Αμάρας** (αρμενικά: *Ամարաս վանք*) είναι ένα αρμενικό μοναστήρι, που βρίσκεται κοντά στο χωριό Ούνου της Δημοκρατίας του Αρτσάχ, στην διαφιλονικούμενη περιοχή του Ναγκόρνο-Καραμπάχ. Αποτελούσε ένα πολύ σημαντικό θρησκευτικό και εκπαιδευτικό κέντρο της μεσαιωνικής Αρμενίας. Το Αζερμπαϊτζάν δεν αναγνωρίζει το μοναστήρι ως αρμενικό, χαρακτηρίζοντάς το ως μνημείο της Αλβανίας του Καυκάσου.

## Ιστορικά στοιχεία
Σύμφωνα με τους μεσαιωνικούς χρονικογράφους Φαύστος ο Βυζάντιος και Μωυσής Καγκανκατβάτσι, ο Άγιος Γρηγόριος ο Φωτιστής, προστάτης άγιος και ευαγγελιστής της Αρμενίας, ίδρυσε τη Μονή Αμάρας στις αρχές του 4ου αιώνα. Εκεί ενταφιάστηκε ο εγγονός του Γρηγορίου, ο Καθολικός Γρηγόριος (πέθανε το 338). Ο τάφος του βρίσκεται εντός της εκκλησίας του Αγίου Γρηγορίου που χτίστηκε τον 19ο αιώνα.

Στις αρχές του πέμπτου αιώνα ο Άγιος Μεσρώπ Μαστότς, ο εφευρέτης του αρμενικού αλφαβήτου, ίδρυσε στη Μονή Αμαράς το πρώτο σχολείο που χρησιμοποίησε τη γραφή του.

Το μοναστήρι λεηλατήθηκε τον 13ο αιώνα από τους Μογγόλους, καταστράφηκε το 1387 κατά την εισβολή του Ταμερλάνου και κατεδαφίστηκε και πάλι τον 16ο αιώνα. Υπέστη ριζική αναδιάρθρωση κατά το δεύτερο τέταρτο του 17ου αιώνα, όταν κατασκευάστηκαν τα σωζόμενα αμυντικά τείχη. Η Μονή αργότερα εγκαταλείφθηκε, όμως στο πρώτο μισό του 19ου αιώνα χρησίμευσε ως συνοριακό φρούριο για τα ρωσικά αυτοκρατορικά στρατεύματα.

Η Αρμενική Αποστολική Εκκλησία διεκδίκησε το Μοναστήρι το 1848. Ο ναός του Μοναστηριού είχε υποστεί σοβαρές ζημιές, σε βαθμό που χρειάστηκε να χτιστεί ένας νέος στη θέση του παλιού. Αυτή η νέα εκκλησία, αφιερωμένη στον Άγιο Γρηγόριο, χτίστηκε το 1858 με έξοδα των Αρμενίων της πόλης Σουσί.

## Τάφος του Αγίου Γρηγορίου
Ο Άγιος Γρηγόριος ενταφιάστηκε αρχικά στο ανατολικό άκρο της παλιάς κατεστραμμένης εκκλησίας της Μονής. Το 489 ο Βαχαγάνος Γ΄, Βασιλιάς της Αλβανίας του Καυκάσου, ανακαίνισε την Μονή, αναστηλώνοντας την εκκλησία και κατασκευάζοντας ένα νέο παρεκκλήσι για τα λείψανα του Αγίου Γρηγορίου. Σε μεταγενέστερους αιώνες χτίστηκε μια εκκλησία πάνω από αυτό το παρεκκλήσι.

Κάτω από την Αγία Τράπεζα της εκκλησίας του Αγίου Γρηγορίου βρίσκεται ένας επιτύμβιος θάλαμος που φτάνει στο δυτικό άκρο της. Ένα φραγμένο πέρασμα στο ανατολικό άκρο της δείχνει ότι αρχικά υπήρχε είσοδος και από αυτή την κατεύθυνση. Ο θολωτός θάλαμος του τάφου έχει πλάτος 1,9 μέτρα, μήκος 3,75 μέτρα και ύψος 3,5 μέτρα. Σκαλιστές λεπτομέρειες χρονολογούν το μνημείο στον 5ο αιώνα.

## Εικόνες

Grigoris mausoleum Artsakh Sos 03.jpg|Τα λείψανα του Αγίου Γρηγορίου 
Վանական համալիր «Ամարաս» 7 (31).jpg|Αμυντικά τείχη
Վանական համալիր «Ամարաս» 7 (27).jpg|Προαύλιο
Amaras (12).JPG|Μοναστηριακές αποθήκες
Amaras 19.JPG|Εσωτερικό της εκκλησίας του Αγίου Γρηγορίου


## Παραπομπές

## Εξωτερικοί σύνδεσμοι

* Επίσημος ιστότοπος
* Σχετικά με τη Μονή Αμάρας 

Κατηγορία:Πολιτισμός της Αρμενίας
Κατηγορία:Αρμενική αρχιτεκτονική
Κατηγορία:Αρμενικά Αποστολικά μοναστήρια
Κοινότητα Μαργαριτών

Η **Κοινότητα Άνω Βιάννου** είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό. Εκτός από την έδρα της, η κοινότητα περιλαμβάνει και τους οικισμούς Άνω Τριπόδο, Βεργιανά, Κυνηγιανά, Λαγκά, Πιγουνιανά, Πλευριανά, Σταυρωμένος και Τζαννακιανά. Η απογραφή του 2011 αναφέρει:

* Άνω Τριπόδο, το (68)
* Βεργιανά, τα (9)
* Κυνηγιανά, τα (21)
* Λαγκά, η (40)
* Μαργαρίτες, οι (269)
* Πιγουνιανά, τα (38)
* Πλευριανά, τα (86)
* Σταυρωμένος, ο (15)
* Τζαννακιανά, τα (29)

Συνολικά η κοινότητα έχει 575 κατοίκους.

Η Κοινότητα εκπρωσοπειεται από τριμελές συμβούλιο με επικεφαλής τον πρόεδρο κ. Πολυχρόνη Κλάδο.

## Κοινοτάρχες Μαργαριτών
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητος Μαργαριτών

## Παραπομπές


Κατηγορία:Δήμος Μυλοπόταμου
Κοινότητα Αγίου Μάμαντος Ρεθύμνης

Η **Κοινότητα Αγίου Μάμαντος** είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό. Εκτός από την έδρα της, η κοινότητα περιλαμβάνει και τους οικισμούς Αβδελλάς, Αργουλιό και Καστρί. Η απογραφή του 2011 αναφέρει:

* Αβδελλάς, ο (131)
* Άγιος Μάμας, ο (213)
* Αργουλιό, το (74)
* Καστρί, το (23)

Συνολικά η κοινότητα έχει 441 κατοίκους.

Η Κοινότητα εκπροσωπείται από τριμελές Συμβούλιο με επικεφαλής τον Πρόεδρο κ. Στυλιανό Φακιδάρη.

## Κοινοτάρχες Αγίου Μάμαντος
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας: 

## Παραπομπές


Κατηγορία:Δήμος Μυλοπόταμου
Κοινότητα Αγίου Ιωάννη Μυλοποτάμου

Η **Κοινότητα Αγίου Ιωάννη Μυλοποτάμου** είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1933 με το ΦΕΚ 390Α - 16/12/1933 με την απόσπαση του οικισμού Άγιος Ιωάννης Μυλοποτάμου από την Κοινότητα Επισκοπής και τον ορισμό του ως έδρα της. Περιλαμβάνοντας μόνον την έδρα της, η κοινότητα έχει 74 κατοίκους, σύμφωνα με την απογραφή του 2011 και εκπροσωπείται από τον Πρόεδρο κ. Βασιλειο Βασσαλο.

## Κοινοτάρχες Αγίου Ιωάννου
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της κοινότητας:

## Παραπομπές


Κατηγορία:Δήμος Μυλοπόταμου
Κοινότητα Δοξαρού

Η **Κοινότητα Δοξαρού** είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1925, αρχικά ως κοινότητα Κλεψιμίων, με το ΦΕΚ 27Α - 31/01/1925 με έδρα τον οικισμό *Κλεψίμια* (το παλιό όνομα του Δοξαρού). Το 1933 με το ΦΕΚ 179Α - 05/07/1933 ο οικισμός Κλεψίμια μετονομάστηκε σε Δοξαρό καθώς και η κοινότητα αντίστοιχα. Εκτός από την έδρα της περιλαμβάνει και τους οικισμούς Κάμπος Δοξαρού, Μακρυγιάννης, Μακρυγιλαννιό και Χελιανά. Η απογραφή του 2011 αναφέρει:

* Δοξαρό, το (77)
* Κάμπος Δοξαρού, ο (91)
* Μακρυγιάννης, ο (30)
* Μακρυγιάννιο, το (27)
* Χελιανά, τα (69)

Συνολικά η κοινότητα έχει 294 κατοίκους.

Η κοινότητα εκπροσωπείται από τον Πρόεδρο κ. Νικόλαο Αρετίνη.

## Κοινοτάρχες Δοξαρού
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητας Δοξαρού.

## Παραπομπές


Κατηγορία:Δήμος Μυλοπόταμου
Κορνέλις Χέρριτς Ντέκερ

[μικρογραφία| Η εκκλησία του Αγίου Μπάβο στο Χάαρλεμ φαίνεται από τη νότια πλευρά της Παλαιάς Κεντρικής Αγοράς, 1658, [Μουσείο Φρανς Χαλς]]
**Ο Κορνέλις Χέρριτς Ντέκερ Cornelis Gerritsz Decker** (1618, Χάαρλεμ &#x2013; 1678, Χάαρλεμ ), ήταν Ολλανδός τοπιογράφος της Χρυσής ολλανδικής Εποχής.

## Βιογραφία
Πιθανώς ήταν συγγενής του Ντάβιντ Ντέκερ (David Decker), ο οποίος ήταν εγγεγραμμένος στη Συντεχνία του Χάαρλεμ ως μαθητής του Χέρριτ Κλες Μπλέκερ στο Χάαρλεμ το 1640. Το μόνο γνωστό έργο τέχνης του Ντάβιντ Ντέκερ αποδόθηκε παλαιότερα στον Κορνέλις και παρουσιάζει έντονη ομοιότητα με το έργο του. 

Ο Κορνέλις Χέρριτς Ντέκερ έγινε μέλος της Συντεχνίας του Αγίου Λουκά του Χάαρλεμ το 1643. 

## Έργο
μικρογραφία|Ξύλινο υπόστεγο δίπλα σε ρέμα
Ζωγράφισε τοπία με τον τρόπο του Γιάκομπ φαν Ράουσντελ. Κάποιες από τις μορφές στα τοπία του ζωγράφισαν οι Άντριεν φαν Οστάντε, Φίλιπς Βάουβερμαν και Γιοχάννες Λίνγκελμπαχ (Johannes Lingelbach) . 

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικές συνδέσεις
* 12 artworks by or after Cornelis Gerritsz Decker at the Art UK site
* Cornelis Gerritsz Decker on Artnet

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Λίμνη Κους

Η **λίμνη Κους** (τουρκικά: Kuş Gölü) ή **λίμνη Μανυάς** (Manyas Gölü), ή **Δασκυλίτις λίμνη**, είναι μια λίμνη στην Μικρά Ασία, στην περιοχή της Πανόρμου της Κυζίκου στην Τουρκία. Είναι μια ρηχή λίμνη γλυκού νερού πλούσια σε θρεπτικά συστατικά με μέσο βάθος 3 μέτρα που τροφοδοτείται από υπόγεια νερά και τέσσερα ρέματα. Μικρά δέλτα έχουν σχηματιστεί και τα οποία εισέρχονται στη λίμνη, δημιουργώντας εκτεταμένα έλη και δεντρόφυτες όχθες ποταμών. Στενές ζώνες από καλάμια περιβάλλουν μεγάλο μέρος της λίμνης. Το νερό χρησιμοποιείται για εργοστασιακή χρήση και για άρδευση. Βόσκηση βοοειδών και προβάτων πραγματοποιείται κατά μήκος των ακτών της λίμνης. Η λίμνη προστατεύεται από την συνθήκη Ραμσάρ.

## Ονομασία
Η ονομασία Κουσγκιολού (Kuşgölü) της λίμνης στα τουρκικά κυριολεκτικά σημαίνει «λίμνη των πουλιών». Το όνομα Μανυάς (Manyas) προέρχεται από την ομώνυμη πόλη που βρίσκεται στα νότια της λίμνης. Η ονομασία Δασκυλίτις λίμνη προέρχεται από την αρχαία πόλη Δασκύλιο που βρίσκεται δίπλα στο νοτιοανατολικό άκρο της λίμνης.

## Γενικά

Η λίμνη Κους είναι μια σημαντική τοποθεσία για την αναπαραγωγή και διαχείμαση υδρόβιων πτηνών. Το 1938 ιδρύθηκε ένα φυσικό καταφύγιο σε έκταση  640 στρεμμάτων που περιλαμβάνει μια σε μεγάλο βαθμό παρθένα περιοχή της λίμνης κοντά στο  Σιγκιρτσίκ (Sığırcık) στη βορειοανατολική πλευρά της λίμνης. Το καταφύγιο διαθέτει ένα μικρό ορνιθολογικό μουσείο, τηλεκατευθυνόμενες κάμερες παρακολούθησης και έναν πύργο παρατήρησης που ανεγέρθηκε από το Τμήμα Υδρολογίας του Πανεπιστημίου της Κωνσταντινούπολης το 1952.
Στη λίμνη έχουν καταγραφεί περισσότερα από 270 είδη πουλιών. Σημαντικά είδη πουλιών περιλαμβάνουν: την Λευκοκέφαλη πάπια (*Oxyura leucocephala*), την Χουλιαρομύτα (*Platalea leucorodia*), το Μεγάλο φλαμίνγκο (*Phoenicopterus roseus*), καθώς και τους αναπαραγωγικούς πληθυσμούς του Αργυροπελεκάνου (*Pelecanus crispus*). Οι μεταναστευτικοί Ροδοπελεκάνοι (Pelecanus onocrotalus) συχνά κουρνιάζουν στη λίμνη.

Το Alburnoides manyasensis είναι ένα είδος Κυπρίνου το οποίο είναι ενδημικό στη λεκάνη απορροής αυτής της λίμνης.

Στις μεγάλες απειλές για την λίμνη περιλαμβάνονται η έντονη γεωργική χρήση, η αποχέτευση και η κατασκευή φραγμάτων. Τα τεχνητά υψηλά επίπεδα νερού που δημιουργήθηκαν είχαν ως αποτέλεσμα την απώλεια βάλτων. Τα δέντρα που υπάρχουν στο Εθνικό Πάρκο έχουν επίσης αρχίσει να πεθαίνουν ως αποτέλεσμα της παρατεταμένης πλημμύρας. Απόβλητα γεωργικής, βιομηχανικής και οικιακής χρήσης εισέρχονται στη λίμνη σε μεγάλες ποσότητες. Λόγω της υπεραλίευσης, των ασθενειών, της ρύπανσης και πιθανώς των επιπτώσεων του μεταβαλλόμενου ύψους των υδάτων, τα αλιεύματα έχουν μειωθεί δραματικά. Η μετανάστευση των ψαριών στη λίμνη είναι πλέον αδύνατη μετά την κατασκευή των φραγμάτων.

## Δείτε επίσης
*Πάνορμος
*Σμαύλο (χωριό της Πανόρμου δίπλα στη λίμνη)

## Παραπομπές


Κατηγορία:Λίμνες της Τουρκίας
Κατηγορία:Πάνορμος Κυζίκου
Δημήτριος Πάζης

Ο **Δημήτριος Πάζης** (Ηράκλεια Σερρών, 1875 - 1953) ήταν Έλληνας ιατρός και πολιτικός.

Έλαβε μέρος στον Μακεδονικό Αγώνα και ήταν εθελοντής στρατιωτικός ιατρός στους Βαλκανικούς Πολέμους 1912-13. Εξελέγη βουλευτής με το κόμμα Φιλελευθέρων στις εκλογές του Μαΐου 1915 και ήταν Υπουργός Υγιεινής στην κυβέρνηση Παπαναστασίου το 1924. Θήτευσε επίσης ως Γερουσιαστής την περίοδο 1929-1935.

## Παραπομπές

Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Σερρών
Κατηγορία:Έλληνες υπουργοί Υγιεινής, Προνοίας και Αντιλήψεως
Ανιγκρέ

μικρογραφία| ''Σχεδίαση του ανιγκρέ''
μικρογραφία| Ξυλεία ''Aningeria sp''
Το **Ανιγκρέ** (αγγλ. *anigre, anegre, aniegre, aniegré, aningré*) είναι ένα αφρικανικό είδος ξυλείας, από πλατύφυλλο δένδρο (*hardwood*), που χρησιμοποιείται συνήθως για κόντρα πλακέ, έπιπλα εσωτερικού χώρου, ντουλάπια και εφαρμογές υψηλής ποιότητας. 

Συχνά κόβεται σε φέτες και πωλείται ως καπλαμάς, αν και διατίθεται και σε μορφή σανίδας. Σε μορφή σανίδας χρησιμοποιείται για ναυπήγηση σκαφών, γενική ξυλουργική και άλλες ελαφριές κατασκευές.

## Χαρακτηριστικά

Το εγκάρδιο ξύλο του ανιγκρέ είναι χλωμό ρόδινο που σκουραίνει ελαφρώς με την έκθεση στο φως λόγω φωτοευαισθησίας. Το ξύλο αναφέρεται ότι ομοιάζει στην εμφάνιση με αυτό της σημύδας. Έχει χαμηλή έως μέτρια σκληρότητα.  

Οι δακτύλιοι του δεν είναι πάντα καλά καθορισμένοι και το ξύλο μπορεί να είναι μάλλον τυπικό, αν και περιστασιακά, υπάρχει συγκεκριμένη *φιγούρα*, όπως *σγουρά* ή *στίγματα.* Το σομφό και το εγκάρδιο συνήθως δεν ξεχωρίζουν μεταξύ τους. Ο καπλαμάς με τέταρτο σχήμα έχει γίνει δημοφιλής επιλογή για έπιπλα, ντουλάπια και διακοσμητικές αρχιτεκτονικές εφαρμογές. 

Λέγεται ότι έχει ελαφρά μυρωδιά παρόμοια με τον κέδρο. Στη μη επεξεργασμένη του μορφή, το ανιγκρέ  είναι ευαίσθητο σε επιθέσεις τερμιτών και μυκήτων και γενικά έχει χαμηλή αντοχή. Θεωρείται συνήθως εύκολο στις μηχανικές κατεργασίες με εργαλεία χειρός και ηλεκτρικά εργαλεία, αν και ανάλογα με την προέλευση του ξύλου μπορεί να έχει υψηλή περιεκτικότητα σε πυρίτιο που μπορεί να φθείρει γρήγορα τα εργαλεία επεξεργασίας.

## Προέλευση
Το ανιγκρέ απαντάται στην τροπική Ανατολική και Δυτική Αφρική, κυρίως στο Καμερούν αλλά και στην Αγκόλα, το Κονγκό, την Αιθιοπία, τη Γκάνα, τη Γουινέα Μπισάου, την Ακτή Ελεφαντοστού, την Κένυα, τη Νιγηρία, τη Σιέρα Λεόνε, την Ουγκάντα και το πρώην Ζαΐρ. 

Η εξαγωγή από το Καμερούν απαγορεύεται από τους τοπικούς νόμους.

## Κοινά ονόματα
Anigre, Anegre, Aniegre, Aniegré, Aningré, Aningeria, Aninguerie, Mugangu, Muna, Osan, Anegre Blanc, Longhi, Mukaly, Tanganyika Nuss. Οι κοινές προφορές ποικίλλουν από Ah-Nee-Grey, Ah-Nee-Gra, Anna-Gra, Anna-Grey, Uh-Nee-Grey.

## Επιστημονικές ονομασίες
Γένος: Pouteria Οικογένεια: Sapotaceae (Angiosperm). Aningeria Altissima, Aningeria Robusta, Aningeria Superba, Gambeyobotrys Gigantea

## Παραπομπές


## Περαιτέρω μελέτη
* ''«Δομή ξύλου»'' του Δρ. Γ. Μαντάνη, Πανεπιστήμιο Θεσσαλίας (''Aniegre''), σελ. 150
* CIRAD (France) - ''Aningre''
* ''Aniegre'', Πανεπιστήμιο Θεσσαλίας
* ''Anigre'' - wood-database.com

Κατηγορία:Ξύλο
Κατηγορία:Τροπικά δάση
Κατηγορία:Είδη ξύλου
Χάινριχ Γκράιναχερ

Ο **Χάινριχ Γκράιναχερ** (Heinrich Greinacher, γεννήθηκε στις 31 Μάϊου 1889 στο Saint-Gall και απεβίωσε στης 17 Απριλίου 1974 στη Βέρνη) ήταν Ελβετός φυσικός. Δημιούργημά του είναι το magnétron και ο πολλαπλασιαστής Γκράιναχερ.

## Βιογραφικά στοιχεία
αριστερά|μικρογραφία|356x356εσ|Πολλαπλασιαστής  Greinacher
Ο Γκράιναχερ είναι το μοναδικό παιδί του μάστορα υποδηματοποιού Heinrich Greinacher και της συζύγου του Pauline, του γένους Münzenmayer. Μετά το σχολείο στο St. Gallen, σπούδασε φυσική στη Ζυρίχη, τη Γενεύη και το Βερολίνο. Εκπαιδεύτηκε επίσης ως πιανίστας στο Ωδείο Μουσικής της Γενεύης. Πολιτογραφήθηκε το 1894 ως Ελβετός πολίτης. Στο Βερολίνο, ο Greinacher παρακολούθησε διαλέξεις του Max Planck και έλαβε το διδακτορικό του το 1904 υπό τον Emil Warburg. Απέκτησε τον τίτλο του Υφηγητή το 1907 στο Πανεπιστήμιο της Ζυρίχης και στη συνέχεια το 1912 μετακόμισε στη Ζυρίχη. Από το 1924 έως το 1952 ήταν Τακτικός Καθηγητής Πειραματικής Φυσικής στο Πανεπιστήμιο της Βέρνης και Διευθυντής του Ινστιτούτου Φυσικής (πρώην Physics *Cabinett*).

Το 1912, ο Greinacher ανέπτυξε το magnetron και έδωσε μια θεμελιώδη μαθηματική περιγραφή αυτού του σωλήνα  ,  . Το 1914, εφηύρε τον πολλαπλασιαστή Greinacher (ένα κύκλωμα ανόρθωσης για τον διπλασιασμό της ηλεκτρικής τάσης )  . Το 1920, γενίκευσε αυτή την ιδέα κατασκευάζοντας μία διάταξη πολλαπλασιαστή τάσης και ανέπτυξε μεθόδους για την ανίχνευση φορτισμένων σωματιδίων ( αναλογικός μετρητής αερίου, θάλαμος σπινθήρα ). Στη δεκαετία του 1930, οι Βρετανοί ερευνητές Cockroft και Walton επινόησαν ανεξάρτητα έναν παρόμοιου τύπου πολλαπλασιαστή και τον χρησιμοποίησαν σε επιταχυντή σωματιδίων και κατάφεραν για πρώτη φορά τη "διάσπαση του ατόμου".

Παντρεύτηκε δύο φορές: το 1910 τη Γερμανίδα Marie Mahlmann, με την οποία απέκτησε δύο παιδιά, μετά ξανά το 1933 τη Frieda Urben από το Inkwil.

## Το Ίδρυμα
Το 1988, ιδρύθηκε στη Βέρνη το ίδρυμα Heinrich-Greinacher-Stiftung με την κληρονομιά του ζεύγους Frieda και Heinrich Greinacher. Τα έσοδα από τόκους από το κεφάλαιο του ιδρύματος χρησιμεύουν για τη χρηματοδότηση του βραβείου Heinrich Greinacher και για την προώθηση νέων ερευνητών και επιστημόνων.

## Δείτε επίσης
* Ιονόμετρο
* '''Γεννήτρια Cockcroft–Walton'''
* Πολλαπλασιαστής  Greinacher

## Αναφορές

* Το περισσότερο υλικό προέρχεται από τη Γαλλική και Αγγλική Wikipedia.
* Heinz Balmer: Heinrich Greinacher zum Abschied, in *Physikalische Blätter*, τόμος 30 (1974), αριθμός 10, σσ.463-465

## Δημοσιεύσεις
* *Negotiations of the Swiss Society of Natural Sciences*, αριθμός 154 (1974), pp.&nbsp;239-251
* Hans Erich Hollmann, *physics and technology of the ultra-waves. Volume 1 Production ultrakurzwelliger oscillations*.

## Δημοσιευμένες Εργασίες του Γράιναχερ
* *Über die Ursache des Volta-Effekts*. Berlin: Gustav Schade 1904. (Diss. Phil. Berlin).
* *Die Elektronenstrahlungen*. Jena: Fischer 1908.
* *Die Verwertung der freien Elektronen (Elektronentechnik)*. Bern; Leipzig: Haupt 1927.
* *Physik in Streifzügen*. Berlin: Springer 1939. (*Verständliche Wissenschaft*; 40).
* *Uratome der Materie: Elementarteilchen und Lichtquanten*. Bern: Francke 1946.

Κατηγορία:Ελβετοί φυσικοί
Πέγκυ Τρικαλιώτη

Η **Πέγκυ Τρικαλιώτη** (Αθήνα, 16 Νοεμβρίου 1971) είναι Ελληνίδα ηθοποιός, απόφοιτη της Δραματικής Σχολής Θεάτρου Τέχνης. Έχει συμμετάσχει σε πολλές τηλεοπτικές, κινηματογραφικές και θεατρικές δουλειές. Έγινε ιδιαίτερα γνωστή στο ευρύ κοινό, μέσα από τη συμμετοχή της στη σειρά Αναστασία το 1993. 

Στην τηλεόραση έχει εμφανιστεί στις σειρές Αναστασία, Τμήμα Ηθών, Τολμηρές Ιστορίες, Η Πρόβα του Νυφικού, Η Αγάπη Άργησε μια Μέρα, Ο Μεγάλος Θυμός, Η Σιωπή των Αγγέλων, Κόκκινος Κύκλος, 10η εντολή, Κινούμενη Άμμος, Ιστορίες από την απέναντι όχθη, Ο 3ος Νόμος, Προς την ελευθερία, Φλόγα και   Άνεμος, Το προξενιό της Ιουλίας ,Το σπίτι δίπλα στο ποτάμι

Παίζει πολύ συχνά στο θέατρο "Αποθήκη". Τα θεατρικά που εχει παίξει εκεί είναι "Η απολογία της Μαντάμ Κιουρί", "Μαντάμ μποβαρι" και τώρα παίζεται εκεί το "NACHTLAND"

## Προσωπική ζωή
Από το 2010 είναι ζευγάρι με τον Θανάση Δόση και έχουν αποκτήσει μια κόρη, τη Φραντζέσκα (γενν. 6 Ιουλίου 2012).

## Φιλμογραφία

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Ελληνίδες ηθοποιοί
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Πολεμικό Ναυτικό της Δημοκρατίας της Κίνας

Το **Πολεμικό Ναυτικό της Δημοκρατίας της Κίνας** (κινεζικά: *中華民國海軍* πινγίν: *Zhōnghuá Mínguó Hǎijūn*), επίσης καλούμενο και ως **Πολεμικό Ναυτικό της Ταϊβάν**, είναι ο ναυτικός κλάδος των Ενόπλων Δυνάμεων της Δημοκρατίας της Κίνας.

Πριν τον Β΄ Παγκόσμιο Πόλεμο και την υποχώρηση των δημοκρατικών δυνάμεων από την ηπειρωτική χώρα, το σώμα αποκαλούνταν Κινεζικό Πολεμικό Ναυτικό. Αν και χρησιμοποιείται ακόμη μερικές φορές στο εσωτερικό της χώρας, οι διεθνείς κύκλοι χρησιμοποιούν τον τίτλο Πολεμικό Ναυτικό της Δημοκρατίας της Κίνας, λόγω της πολιτικής διαμάχης ανάμεσα στην Ταϊβάν και την Λαϊκή Δημοκρατία της Κίνας. Η τελευταία χρησιμοποιεί τον τίτλο Πολεμικό Ναυτικό του Λαϊκού Απελευθερωτικού Στρατού για να περιγράψει τον ναυτικό κλάδο των ενόπλων δυνάμεών της.

Σήμερα, η κύρια αποστολή του Πολεμικού Ναυτικού της Δημοκρατίας της Κίνας είναι η υπεράσπιση των εδαφών της χώρας και των θαλάσσιων οδών που βρίσκονται υπό τη δικαιοδοσία του. Εκτελεί θαλάσσιες περιπολίες στο Στενό της Ταϊβάν και στα χωρικά ύδατα που διαθέτει δικαιοδοσία. Έχει τη δυνατότητα άμυνας, επιβολής ναυτικού αποκλεισμού, εισβολής και εκτέλεσης αντεπίθεσης σε καιρό πολέμου. Το Σώμα Πεζοναυτών της Δημοκρατίας της Κίνας αποτελεί τμήμα του Πολεμικού Ναυτικού της Δημοκρατίας της Κίνας.

## Ιστορία
Το Πολεμικό Ναυτικό της Δημοκρατίας της Κίνας διαδέχτηκε το Αυτοκρατορικό Κινεζικό Ναυτικό, μετά την ανατροπή της δυναστείας των Τσινγκ και την σύσταση της Δημοκρατίας της Κίνας. Ο Λιου Γκουανσιόνγκ, πρώην ναύαρχος της αυτοκρατορικής δυναστείας, έγινε ο πρώτος Υπουργός του Πολεμικού Ναυτικού της Δημοκρατίας της Κίνας. Κατά την διάρκεια των ταραχωδών δεκαετιών του 1920 και του 1930 το Πολεμικό Ναυτικό παρέμεινε πιστό στην κυβέρνηση περίοδο του πολέμαρχου που τρόμαξε την Κίνα στις δεκαετίες του 1920 και του 1930, το ROCN παρέμεινε πιστό στην κυβέρνηση του Κινεζικού Εθνικιστικού Κόμματος. Στον Β΄ Παγκόσμιο Πόλεμο επικεντρώθηκε σε ποτάμιες επιχειρήσεις, καθώς ο φτωχός εξοπλισμός του δεν επέτρεπε ευθεία αντιπαράθεση με το Αυτοκρατορικό Ιαπωνικό Ναυτικό.

Μετά τον Δεύτερο Παγκόσμιο Πόλεμο, ένας αριθμός ιαπωνικών αντιτορπιλικών και παροπλισμένων πλοίων των Ηνωμένων Πολιτειών μεταβιβάστηκαν στο Πολεμικό Ναυτικό της Δημοκρατίας της Κίνας. Κατά τη διάρκεια του Κινεζικού Εμφυλίου Πολέμου, το Πολεμικό Ναυτικό συμμετείχε στην προστασία των νηοπομπών εφοδιασμού και στην μετακίνηση της κυβέρνησης της Δημοκρατίας της Κίνας και πάνω από 1 εκατομμυρίου προσφύγων στην Ταϊβάν. Η επακόλουθη αναδιοργάνωση και επανίδρυση του Πολεμικού Ναυτικού, μετά την μεταφορά της κυβέρνησης στην Ταϊβάν, αναφέρεται στους στίχους του ναυτικού ύμνου, που αποκαλείται «Το Νέο Ναυτικό».

## Παραπομπές


## Εξωτερικοί σύνδεσμοι
* 

Ταιβαν
Κατηγορία:Ταϊβάν
Ούτσα Τζαπαρίτζε

Ο **Ούτσα Μαλάκιεβιτς Τζαπαρίτζε** (, ; 17 Αυγούστου 1906 – 6 Ιουλίου 1988) ήταν Σοβιετικός ζωγράφος από τη Γεωργία.

## Βιογραφία
Γεννήθηκε στο Γκάρι, ένα μικρό χωριό στην περιοχή Ράτσα της Γεωργίας, που τότε ήταν μέρος της Ρωσικής Αυτοκρατορίας.

Ως ζωγράφος, ο Τζαπαρίτζε ήταν μια από τις πιο σημαντικές προσωπικότητες στην ανάπτυξη των γεωργιανών εικαστικών τεχνών του 20ου αιώνα. Του άρεσε να δημιουργεί λεπτομερή πορτρέτα και είναι υπεύθυνος για την παραγωγή μιας σειράς πορτρέτων εξέχοντων προσώπων, όπως το σκίτσο του Ιβάν Σαρατζισβίλι με μολύβι και παστέλ το 1949, που σήμερα φυλάσσεται στο Παλάτι Τέχνης της Γεωργίας - Μουσείο Πολιτιστικής Ιστορίας στην Τιφλίδα της Γεωργίας.

Ο Τζαπαρίτζε τιμήθηκε με διάφορα βραβεία κατά τη διάρκεια της ζωής του. Μεταξύ άλλων υπήρξε Λαϊκός Καλλιτέχνης της Γεωργιανής ΣΣΔ (1946), Επίτιμος Καλλιτέχνης της Γεωργίας (1943), Ακαδημαϊκός της Γεωργιανής Ακαδημίας Τεχνών (1958) και Επίτιμος Πολίτης Τιφλίδας (1982). Βραβεύθηκε επίσης με το βραβείο Σότα Ρουσταβέλι (1987),

Υπήρξε καγκελάριος της Κρατικής Ακαδημίας Τεχνών της Τιφλίδας από το 1942 έως το 1948.

Πέθανε στην Τιφλίδα το 1988. Το σπίτι του στην Τιφλίδα μετατράπηκε σε μουσείο την ίδια χρονιά.

## Παραπομπές


## Πηγές
* Ιστοσελίδα του Μουσείου

Κατηγορία:Αποδέκτες του Τάγματος του Κόκκινου Λαβάρου της Εργασίας
Κατηγορία:Αποδέκτες του Τάγματος του Λένιν
Κατηγορία:Μέλη του Κομμουνιστικού Κόμματος Σοβιετικής Ένωσης
Μεσημέρι Θεσσαλονίκης

Το **Μεσημέρι** είναι κωμόπολη στην Περιφερειακή Ενότητα Θεσσαλονίκης του Δήμου Θερμαϊκού και ανήκει στην Περιφέρεια Κεντρικής Μακεδονίας. Βρίσκεται σε απόσταση 28 χιλιόμετρα από το κέντρο της Θεσσαλονίκης.

## Πληροφορίες
Διοικητικά υπάγεται στον Δήμο Θερμαϊκού. Πριν από τη μεταρρύθμιση της τοπικής αυτοδιοίκησης το 2011 αποτελούσε δημοτικό διαμέρισμα του Δήμου Επανομής. Η απογραφή του 2011 κατέγραψε 1.831 κατοίκους στο χωριό. Η κοινότητα Μεσημερίου καλύπτει έκταση 11.913 στρεμμάτων.

Στο Μεσημέρι υπάρχει νηπιαγωγείο και δημοτικό σχολείο.

## Εξέλιξη πληθυσμού
Η πορεία του πληθυσμού, μετά τον Β' Παγκόσμιο Πόλεμο, σύμφωνα με τις απογραφές είναι:

## Παραπομπές


Κατηγορία:Κωμοπόλεις της περιφερειακής ενότητας Θεσσαλονίκης
Κατηγορία:Δήμος Θερμαϊκού
Ζίρα ΦΚ

Η **Ζίρα Φουτμπόλ Κλουμπού** (αζερικά: *Zirə Futbol Klubu*), περισσότερο γνωστή ως **Ζίρα ΦΚ** (αζερικά: *Zirə FK*), είναι αζερικός ποδοσφαιρικός σύλλογος με έτος ίδρυσης το 2014 και έδρα το Μπακού, πρωτεύουσα της χώρας.

## Ιστορία
Ο σύλλογος ιδρύθηκε το 2014 και εντάχθηκε άμεσα στην Α΄ Κατηγορία του Αζερμπαϊτζάν.

Παρά το γεγονός πως κατέλαβε τη δεύτερη θέση της τελικής κατάταξης του βαθμολογικού πίνακα κατά την πρώτη σεζόν παρουσίας του στην Αζερική Πρέμιερ Λιγκ, ωστόσο, τελικώς, ο σύλλογος δεν έλαβε άδεια συμμετοχής στο ΟΥΕΦΑ Γιουρόπα Λιγκ.

Στις 27 Δεκεμβρίου 2016, ο Αντίλ Σουκούροφ έλυσε κοινή συναινέσει το συμβόλαιο συνεργασίας του με τον σύλλογο, με τον Αϊχάν Αμπάσοφ να τον διαδέχεται ως προπονητής έως το τέλος σεζόν 2016-17.

Στις 29 Αυγούστου 2018, ο Αϊχάν Αμπάσοφ παραιτήθηκε από την τεχνική ηγεσία του συλλόγου, με τον Σαμίρ Αμπάσοφ να αναλαμβάνει επισήμως τη διαδοχή του κατά τη διάρκεια της ίδιας ημέρας.

Στις 8 Οκτωβρίου 2019, ο Αμπάσοφ έλυσε κοινή συναινέσει το συμβόλαιο συνεργασίας του με τον σύλλογο, με τον Ζαούρ Χασίμοφ να τον διαδέχεται ως προπονητής έως το τέλος της σεζόν κατά τη διάρκεια της αμέσως επόμενης ημέρας.

Στις 17 Ιουλίου 2020, ο Ρασάντ Σαντίγκοφ ανέλαβε την τεχνική ηγεσία της Ζίρα, υπογράφοντας συμβόλαιο συνεργασίας χρονικής διάρκειας τριών ετών.

## Παραπομπές


## Εξωτερικοί Σύνδεσμοι
*  

Κατηγορία:Ποδοσφαιρικές ομάδες Αζερμπαϊτζάν
Κατηγορία:Ιδρύσεις ποδοσφαιρικών ομάδων το 2014
Ζακ ντε Κλάου

δεξιά|μικρογραφία| Vanitas
Ο **Ζακ ντε Κλάου** (Jacques de Claeuw ή Grieff, Μάιος 1623, Ντόρντρεχτ &#x2013; 7 Νοεμβρίου 1694, Λέιντεν), ήταν Ολλανδός ζωγράφος της Χρυσής ολλανδικής Εποχής.

## Βιογραφία
Σύμφωνα με τον Άρνολντ Χαουμπράκεν μαζί με τον Γιάκομπ Χέρριτς Κόυπ, τον 'Ισαακ φαν Χάσσελτ (Isaac van Hasselt) και τον Κορνέλις Τεχελμπερχ (Cornelis Tegelberg), βοήθησε να διαχωριστεί η Συντεχνία του Αγίου Λουκά του Ντόρντρεχτ από την παλαιά *Gild van de vyf Neringen* (Συντεχνία των πέντε επαγγελμάτων) το 1642. 

Σύμφωνα με το RKD ήταν μέλος της Συντεχνίας του Ντόρντρεχτ το 1642-46, το 1646 έγινε μέλος της συντεχνίας στη Χάγη και το 1651 νυμφεύτηκε και μετακόμισε στο Λέιντεν, όπου έγινε πατέρας του ζωγράφου Άντριεν ντε Χράιφ (Adriaen de Grijef).  Καταγράφεται επίσης στο Χάαρλεμ το 1687. 

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι
* 1 artwork by or after Jacques de Claeuw at the Art UK site
* Jacques de Claeuw on Artnet

Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Άνω Σύμη Λασιθίου

Η **Άνω Σύμη** είναι οικισμός της κοινότητας Μουρνιών, της δημοτικής ενότητας Ιεράπετρας, του δήμου Ιεράπετρας και της τέως Επαρχίας Ιεράπετρας, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Ιεράπετρας, του νομού Λασιθίου, στο γεωγραφικό διαμέρισμα Κρήτης.
## Γεωγραφία
Η Άνω Σύμη είναι ορεινός οικισμός στο νοτιοδυτικό τμήμα του νομού Λασιθίου, σε μέσο σταθμικό υψόμετρο 890. Βρίσκεται στις νότιες κλιτύς της Μαδάρας, ακριβώς απέναντι από την Κάτω Σύμη, η οποία όμως ανήκει στον νομό Ηρακλείου. Απέχει 63 χλμ. περίπου ΝΔ. του Αγίου Νικολάου. 
## Πληθυσμός

## Αξιοθέατα
*Η εκκλησία του Αγίου Γεωργίου στο νότιο τμήμα του οικισμού. Αποτελείται από τον αρχικά μονόχωρο ναό, στον οποίο προστέθηκε λίγο αργότερο εγκάρσιο κλίτος. Ο αρχικός ναός φέρει τοιχογραφίες του αγιογράφου Μανουήλ Φωκά και χρονολογείται πριν τα μέσα του 15ου αιώνα.Το εγκάρσιο κλίτος φέρει τοιχογραφίες του 1453, πάλι του Μανουήλ Φωκά, οι οποίες θεωρούνται και οι τελευταίες του
*Ο αρχαιολογικός χώρος και το Ιερό του Ερμή και της Αφροδίτης, βόρεια του οικισμού, προσβάσιμα από την Κάτω Σύμη
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1993, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*Ναός Αγίου Γεωργίου στην Άνω Σύμη από τον ιστότοπο https://www.cretanbeaches.com/

Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Κένεθ Άροου

Ο **Κένεθ Άροου** (**Kenneth Arrow**, Νέα Υόρκη, 23 Αυγούστου 1921 - Πάλο Άλτο, 21 Φεβρουαρίου 2017) ήταν Αμερικανός οικονομολόγος

Η μητέρα του Arrow, Lilian (Greenberg), ήταν από το Ιάσιο της Ρουμανίας και ο πατέρας του, Harry Arrow, ήταν από το κοντινό Podu Iloaiei. Η οικογένεια Arrow ήταν Ρουμάνοι Εβραίοι. Η οικογένειά του υποστήριξε πολύ την εκπαίδευσή του.  Μεγαλώνοντας κατά τη διάρκεια της Μεγάλης Ύφεσης, αγκάλιασε τον σοσιαλισμό στα νιάτα του. Αργότερα θα απομακρυνόταν από τον σοσιαλισμό, αλλά οι απόψεις του διατήρησαν μια αριστερή φιλοσοφία. 

Αποφοίτησε από το γυμνάσιο Townsend Harris και στη συνέχεια απέκτησε πτυχίο από το City College της Νέας Υόρκης το 1940 στα μαθηματικά, όπου ήταν μέλος του Sigma Phi Epsilon . Στη συνέχεια παρακολούθησε το Πανεπιστήμιο της Κολούμπια για μεταπτυχιακές σπουδές, αποκτώντας μεταπτυχιακό στα μαθηματικά τον Ιούνιο του 1941  Ενώ βρισκόταν εκεί, ο Arrow μαθήτευσε κοντά στον Harold Hotelling, ο οποίος τον επηρέασε να αλλάξει πεδία στα οικονομικά.  Υπηρέτησε ως αξιωματικός ο οποίος ασχολιόταν με το καιρό (μετεωρολόγος) στην Πολεμική Αεροπορία του Στρατού των Ηνωμένων Πολιτειών από το 1942 έως το 1946.

## Παραπομπές

Κατηγορία:Αμερικανοί οικονομολόγοι
Άνω Σφηνάρι Χανίων

Το  **Άνω Σφηνάρι** (επίσημη ονομασία *Άνω Σφηνάριον*) είναι οικισμός της κοινότητας Πλατάνου, της δημοτικής ενότητας (τέως δήμου) Κισσάμου, του δήμου Κισσάμου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.  
## Γεωγραφία
Το Άνω Σφηνάρι είναι πεδινός οικισμός στο δυτικό τμήμα του νομού Χανίων. Βρίσκεται στις δυτικές απολήξεις της κορυφής «Κουτρούλης» (1.071 μ.) των Λευκών Ορέων, πάνω από τον όρμο Σφηνάρι και στην επαρχιακή οδό Καστελλίου-Κεφαλίου, σε μέσο σταθμικό υψόμετρο 140 μέτρων. Απέχει 57 χιλιόμετρα περίπου νοτιοδυτικά των Χανίων.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Πλατάνου του νομού Χανίων. Με το ΦΕΚ 244Α - 04/12/1997 αποσπάστηκε από την κοινότητα Πλατάνου και προσαρτήθηκε στον δήμο Κισσάμου.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1993, 2006 (ΠΛΜ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

Κατηγορία:Χωριά της περιφερειακής ενότητας Χανίων
Κατηγορία:Δήμος Κισάμου
Μπορίς Αντρονικασβίλι

Ο **Μπορίς Μπορίσοβιτς Αντρονικασβίλι** (ρωσ. *Борис Борисович Андроникашвили,* 28 Οκτωβρίου 1934, Μόσχα, ΕΣΣΔ - 9 Ιουλίου 1996, Μόσχα, Ρωσία) ήταν Ρώσος συγγραφέας, ηθοποιός και σεναριογράφος, μέλος της Ένωσης Συγγραφέων ΕΣΣΔ από το 1979 ως την διάλυση της το 1996.

## Βιογραφία
Γεννήθηκε στη Μόσχα, στις 28 Οκτωβρίου του 1934, στην οικογένεια του συγγραφέα Μπορίς Πιλνιάκ και της ηθοποιού Κίρα Αντρονικασβίλι. Μετά τη σύλληψη του πατέρα του το 1937, η μητέρα του τον έστειλε στην γιαγιά του, στην Τιφλίδα, η οποία τον υιοθέτησε, δίνοντας του έτσι το επώνυμο της, *Αντρονικασβίλι*.

## Παραπομπές


Κατηγορία:Ρώσοι ηθοποιοί
Κατηγορία:Ρώσοι συγγραφείς
Κατηγορία:Ρώσοι σεναριογράφοι
Καζακικό συνταγματικό δημοψήφισμα του 2022

Στις 5 Ιουνίου 2022 διεξήχθη συνταγματικό δημοψήφισμα στο Καζακστάν, με το οποίο εγκρίθηκαν οι τροποποιήσεις σε 31 άρθρα του Συντάγματος της Δημοκρατίας του Καζακστάν και η προσθήκη δύο νέων άρθρων. 

Με τις τροποποιήσεις επιδιώκεται μεγαλύτερος εκδημοκρατισμός των πολιτικών διαδικασιών, και περιλαμβάνουν την μετάβαση από μία ενισχυμένη προεδρική μορφή διακυβέρνησης σε μία προεδρική με ισχυρό κοινοβούλιο, τη σύσταση Συνταγματικού Δικαστηρίου, την κατάργηση της θανατικής ποινής, καθώς και βελτιωμένους μηχανισμούς για την προστασία των δικαιωμάτων των πολιτών.

## Εκλογικό σύστημα
Σύμφωνα με το Σύνταγμα του Καζακστάν, οι κατάλογοι των εγγεγραμμένων ψηφοφόρων καταρτίστηκαν από τους ακίμ και υποβλήθηκαν στην Κεντρική Εκλογική Επιτροπή τουλάχιστον 20 μέρες πριν την ημέρα διεξαγωγής. Οι πολίτες ενημερώθηκαν για το δημοψήφισμα τουλάχιστον 10 μέρες πριν τη διεξαγωγή. Τα ψηφοδέλτια περιλάμβαναν τη διατύπωση της ερώτησης του δημοψηφίσματος και επιλογές για την απάντηση του ψηφοφόρου, στα Καζακικά και στα Ρωσικά. Για να εγκριθεί το συνταγματικό δημοψήφισμα πρέπει οι ψήφοι «ναι» να υπερβαίνουν το 50% των ψήφων, τουλάχιστον στα 2/3 των περιοχών και πόλεων.

## Διεξαγωγή
Οι κάλπες άνοιξαν από τις 7 το πρωί μέχρι τις 8 το βράδυ για τους εκλογείς στα 9.947 εκλογικά κέντρα που λειτούργησαν σε όλην την χώρα. Σε 52 χώρες λειτούργησαν εκλογικά τμήματα για να ψηφίσουν οι κάτοικοι του εξωτερικού.
μικρογραφία|300x300εσ|Η προσέλευση εκλογέων στο δημοψήφισμα

## Αποτελέσματα

## Παραπομπές


Καζακσταν
2022
Αμερικανικός ιμπεριαλισμός

Ο όρος **Αμερικανοκρατία** (ή **Αμερικανικός Ιμπεριαλισμός**) συνίσταται σε πολιτικές που αποσκοπούν στην επέκταση της πολιτικής, οικονομικής, δημοσιογραφικής και πολιτιστικής επιρροής των Ηνωμένων Πολιτειών σε περιοχές πέραν των συνόρων τους. Ανάλογα με τον σχολιαστή, μπορεί να περιλαμβάνει στρατιωτική κατάκτηση, διπλωματία των κανονιοφόρων, άνισες συνθήκες, επιδότηση των προτιμώμενων φατριών, οικονομική διείσδυση μέσω ιδιωτικών εταιρειών, ακολουθούμενη από διπλωματική ή βίαιη παρέμβαση όταν απειλούνται τα συμφέροντα αυτά, ή αλλαγή καθεστώτος.

Η πολιτική του ιμπεριαλισμού θεωρείται συνήθως ότι ξεκίνησε στα τέλη του 19ου αιώνα, αν και ορισμένοι θεωρούν ότι η εδαφική επέκταση των ΗΠΑ σε βάρος των ιθαγενών Αμερικανών είναι αρκετά παρόμοια ώστε να αξίζει τον ίδιο όρο. Η ομοσπονδιακή κυβέρνηση των Ηνωμένων Πολιτειών δεν έχει αναφερθεί ποτέ στα εδάφη της ως αυτοκρατορία, αλλά ορισμένοι σχολιαστές αναφέρονται σε αυτήν ως τέτοια, συμπεριλαμβανομένων των Μαξ Μπουτ, Άρθουρ Σλέσινγκερ και Νίαλ Φέργκιουσον. Οι Ηνωμένες Πολιτείες έχουν επίσης κατηγορηθεί για μετα-αποικιοκρατία, η οποία ορίζεται ως μια σύγχρονη μορφή ηγεμονίας, η οποία χρησιμοποιεί οικονομική παρά στρατιωτική δύναμη σε μια άτυπη αυτοκρατορία, και χρησιμοποιείται μερικές φορές ως συνώνυμο του σύγχρονου ιμπεριαλισμού.

Το ερώτημα αν οι Ηνωμένες Πολιτείες πρέπει να παρεμβαίνουν στις υποθέσεις ξένων χωρών έχει συζητηθεί στην εσωτερική πολιτική για όλη την ιστορία της χώρας. Οι αντίπαλοι επεσήμαναν την ιστορία της χώρας ως πρώην αποικίας που επαναστάτησε εναντίον ενός υπερπόντιου βασιλιά και τις αμερικανικές αξίες της δημοκρατίας, της ελευθερίας και της ανεξαρτησίας. Οι υποστηρικτές των προέδρων που χαρακτηρίστηκαν ως αυτοκρατορικοί, συμπεριλαμβανομένων των Τζέιμς Μονρόε, Άντριου Τζάκσον, Ουίλλιαμ ΜακΚίνλεϊ, Θεόδωρος Ρούζβελτ και Ουίλιαμ Χάουαρντ Ταφτ, αιτιολόγησαν τις επεμβάσεις ή την κατάληψη διαφόρων χωρών επικαλούμενοι την ανάγκη προώθησης των αμερικανικών οικονομικών συμφερόντων (όπως το εμπόριο και η αποπληρωμή των χρεών), την αποτροπή της ευρωπαϊκής επέμβασης στην Αμερική (γνωστό ως Δόγμα Μονρόε) και τα οφέλη της διατήρησης της καλής τάξης σε όλο τον κόσμο.

Ακολούθησαν δόγματα (και μερικές φορές προτάθηκαν από την ίδια την κυβέρνηση των ΗΠΑ από την έναρξή της) όπως το Manifest Destiny, το Δόγμα Monroe, το συμπέρασμα Roosevelt, το Big Stick, το Wolfowitz, το National Security Doctrine κ.λπ. και γεγονότα όπως η κατάκτηση του η δύση, ο πόλεμος του Μεξικού, οι πόλεμοι της μπανάνας, ο πόλεμος Ισπανίας-Κουβανίας-κρατείας και, πιο πρόσφατα, ο πόλεμος του Βιετνάμ, ο αποκλεισμός των ΗΠΑ κατά της Κούβας, ο πόλεμος στο Αφγανιστάν κ.λπ. έχουν κάνει τον 'αμερικανικό ιμπεριαλισμό' έναν όρο αποδεκτό από το μεγαλύτερο μέρος της διεθνούς κοινότητας.

Οι Ηνωμένες Πολιτείες έχουν παρέμβει στις εκλογές 45 ξένων χωρών  και οργάνωσαν περισσότερες από 132 επεμβάσεις της CIA και στρατιωτικές επεμβάσεις σε όλο τον κόσμο από το 1890, 

## Παραπομπές


## Εξωτερικοί σύνδεσμοι
* 

Κατηγορία:Ιμπεριαλισμός
Κατηγορία:Ηνωμένες Πολιτείες Αμερικής
Κατηγορία:Ιστορία των Ηνωμένων Πολιτειών
Βίλλεμ Ντελφφ

δεξιά|μικρογραφία|260x260εσ| Οικογενειακό πορτρέτο του πατέρα, περίπου 1590. Ο Willem είναι το αγόρι κάτω αριστερά.
[δεξιά|μικρογραφία|296x296εσ| Χαρακτικό του Βίλλεμ Ντελφφ με βάση το πορτρέτο από τον [Μίχιελ φαν Μίρεφελντ|Μίχιελ φαν Μίρεφελτ του Μαυρικίου της Οράγγης]]
**Ο Βίλλεμ Ντελφφ (Willem Jacobsz.** **Delff, περ**. Οκτώβριος 1580 &#x2013; 14 Απριλίου 1638  ) ήταν Ολλανδός χαράκτης και ζωγράφος της Χρυσής ολλανδικής Εποχής .

## Βιογραφία
Ο Ντελφφ γεννήθηκε και πέθανε στο Ντελφτ. Έμαθε ζωγραφική από τον πατέρα του, Γιάκομπ Βίλλεμς Ντελφφ τον Πρεσβύτερο, ο οποίος ζωγράφισε οικογενειακό πορτρέτο με τους γιους του και τη σύζυγό του Μαρία Γιοάχιμσντρ Νάχελ (Maria Joachimsdr Nagel). Οι γιοι του Γιάκομπ ήταν όλοι αυτεξούσιοι καλλιτέχνες. Ο Κορνέλις (πάνω αριστερά στο πορτρέτο) έγινε ζωγράφος νεκρών φύσεων, ενώ ο Ρόχους (ανάμεσα στον Κορνέλις και τον πατέρα του) έγινε προσωπογράφος όπως ο πατέρας του. Ο Βίλλεμ νυμφεύτηκε την κόρη του Μίχιελ φαν Μίρεφελτ και έγινε ιδιαίτερα αναγνωρισμένος χαράκτης.   Ο γιος του, Γιάκομπ Βίλλεμς Ντελφφ ο νεότερος, έγινε επίσης ζωγράφος. 

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


Κατηγορία:Ολλανδοί χαράκτες
Κατηγορία:Ολλανδοί ζωγράφοι της Χρυσής Εποχής
Κατηγορία:Ολλανδοί ζωγράφοι
Release Athens

Το **Release Athens** είναι μουσικό φεστιβάλ, το οποίο διεξάγεται στην Πλατεία Νερού του Ολυμπιακού Συγκροτήματος Φαλήρου στην Αθήνα. Ξεκίνησε το 2016 και πραγματοποιείται σε ετήσια βάση.

## Πληροφορίες
Το **Release Athens** ξεκίνησε το 2016 και διοργανώθηκε για 4 συνεχόμενες χρονιές. Ακολούθησε μια αναγκαστική παύση 2 ετών λόγω της Πανδημίας του COVID-19 και το 2022 το μουσικό φεστιβάλ ανακοίνωσε την επανέναρξη του με 12ημερο πρόγραμμα.

Στο φεστιβάλ λαμβάνουν μέρος καλλιτέχνες που προέρχονται από διαφορετικά μουσικά είδη καθώς στόχος είναι ο όσο το δυνατο μεγαλύτερος μουσικός πλουραλισμός. Ανάμεσα στις συμμετοχές του Release Athens ανα τα χρόνια βρίσκονται διεθνείς καλλιτέχνες, μουσικά σχήματα και εκπρόσωποι διαφορετικών μουσικών ρευμάτων, όπως metal, punk, electronic, hip hop, rock, reggae και πολλά άλλα.

Στο Release Athens έχουν συμμετάσχει διεθνώς αναγνωρισμένοι καλλιτέχνες (Iggy Pop, Thievery Corporation, Cypress Hill, Manowar, Parov Stelar, Alice Cooper, New Order, Hozier, Damian "Jr. Gong" Marley, PJ Harvey) και εκπρόσωποι της εγχώριας μουσικής σκηνής.

## Ιστορία

### Release 2016
Στο 1ο Release Athens (1–3-7-13 Ιουνίου) πραγματοποίησαν συναυλίες μεταξύ άλλων η Αγγλίδα τραγουδίστρια P.J. Harvey και οι Sigur Ros, The Brian Jonestown Massacre, Slowdive, DIIV.

### Release 2017
Το 2ο Release Athens (2 &16 Ιουνίου) παρουσίασε σημαντικά ονόματα της Ηλεκτρονικής μουσικής όπως οι νορβηγοί Röyksopp, το γερμανικό  supergroup Moderat, οι Archive και οι Thievery Corporation. Ακόμη εμφανίστηκαν εγχώριοι καλλιτέχνες π.χ. Etten και Rattler Proxy.

### Release 2018
Στην 3η έκδοση του φεστιβάλ (31 Μαΐου, 2 & 17 Ιουνίου) ανάμεσα σε όλες τις συμμετοχές επανήλθαν οι Thievery Corporation που συμμετείχαν και την προηγούμενη χρονιά και επίσης εμφανίστηκαν οι Jamiroquai, ο τραγουδοποιός Richard Ashcroft των The Verve, ο Parov Stelar και το συγκρότημα UB40. Οι ελληνικές συμμετοχές περιλάμβαναν τους Angelika Dusk, Magenta Flaws κ.α.

### Release 2019
Η τελευταία διοργάνωση (7–30 Ιουνίου) πριν την Πανδημία COVID-19 περιλάμβανε live εμφανίσεις σημαντικών ονομάτων από τη διεθνή σκηνή: ο Iggy Pop, οι Manowar, Anthrax,  Alice in Chains, Disturbed, Clutch, Damian Marley, Johnny Marr, New Order, James, Hozier, Morcheeba και Cypress Hill ήταν μερικά από τα ονόματα που εμφανίστηκαν. Ανάμεσα στους εκπροσώπους της ελληνικής σκηνής που συμμετείχαν ήταν οι Anser X Eversor, 12ος Πίθηκος, Ταφ Λάθος και Νέγρος Του Μοριά.

### Release 2022
Το φεστιβάλ ξεκίνησε στις 8 Ιουνίου και αναμένεται να κρατήσει ως τις 23 Ιουλίου. Επιστρέφουν στο φεστιβάλ οι Iggy Pop, Manowar, Thievery Corporation και Parov Stelar. Στο lineup περιλαμβάνονται και άλλα σημαντικά ονόματα που συνθέτουν μια ποικιλία μουσικών ειδών όπως το electronic pop ντουέτο Pet Shop Boys, οι Nick Cave, Liam Gallagher των Oasis, Bauhaus, Judas Priest, Slipknot, Sepultura, Sabaton, LP κ.α.

Από ελληνικής πλευράς αναμένεται να εμφανιστούν καλλιτέχνες όπως οι Rotting Christ, Γιάννης Αγγελάκας, Παύλος Παυλίδης και Κωνσταντίνος Βήτα.

## Παραπομπές


Κατηγορία:Μουσικές διοργανώσεις στην Ελλάδα
Κατηγορία:Μουσική στην Αθήνα
Χέραρντ Ντονκ

[δεξιά|μικρογραφία| Ο Δήμαρχος Κορνέλις Ντάμας φαν ντερ Χραχτ  και η σύζυγός του, Γιόπκεν. Πορτραίτα του Ντονκ και τοπία του [Φρανς ντε Χουλστ .]]
μικρογραφία|250x250εσ| ''Η οικογένεια του ΔΗμάρχου'', πιθανώς ζωγραφισμένο από τον Χέραρντ Ντονκ, περ. 1640
Ο **Χέραρντ Ντονκ** (Gerard Donck (1600 &#x2013; 1650) ήταν Ολλανδός ζωγράφος της Χρυσής ολλανδικής Εποχής .

## Βιογραφία
Ο Ντονκ γεννήθηκε και πέθανε στο Άμστερνταμ . Σύμφωνα με το RKD δημιούργησε χρονολογημένα πορτρέτα κατά τα έτη 1627-1640. 

## Συλλογές
Μουσείο Καλών Τεχνών της Γιούτα 

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι
* Gerard Donck στο Artnet

Κατηγορία:Ολλανδοί ζωγράφοι της Χρυσής Εποχής
Κατηγορία:Σελίδες με μη επιθεωρημένες μεταφράσεις
Κατηγορία:Ολλανδοί ζωγράφοι